stanford-oval/wikipedia huggingface dataset:
Budweiser Budvar

| Budweiser Budvar (Budějovický Budvar, n> p.) |
| --- | --- |

Yritysmuoto:  valtionyhtiö
Perustettu:  1895
Perustaja:  August Zátka ja František Hromada
Kotipaikka:  České Budějovice, Tšekki
Toimiala:  panimoala
Tuotteet:  Budweiser Budvar, Pardál
Kotisivu:  budejovickybudvar.cz
Infobox OKVirheellinen NIMI-arvo: 
Budweiser Budvar (Budějovický Budvar) on tšekkiläinen panimo, joka tunnetaan parhaiten Budweiser Budvar -oluesta. Yhdysvalloissa ja Kanadassa olutmerkki tunnetaan nimellä Czechvar. Euroopassa ja muualla maailmassa joko nimellä Budweiser Budvar tai Budějovický Budvar. Panimon tuotanto on noin 1,25 miljoonaa hehtolitraa vuodessa.[lähde? ]
Historia

1800-luvulla České Budějovicen kaupunginvaaleissa äänioikeus jakaantui omaisuuden ja maksettujen verojen mukaan, ja koska kaupungin saksalaiset asukkaat hallitsivat taloutta, tšekeillä ei ollut edustusta kaupunginhallituksessa. Vuosisadan loppupuolella tšekit pyrkivät vahvistamaan omaa taloudellista asemaansa perustamalla yrityksiä, ja tämän kehityksen myötä paikalliset oluenpanijat August Zátka ja František Hromada perustivat vuonna 1895 Budweiser Budvarin edeltäjän, Tšekkiläisen osuuspanimon. Panimo tuotti ensimmäiset oluensa saman vuoden lokakuun alussa.[lähde? ]
Alkuperäinen panimorakennus rakennettiin Pražskén kaupunginosaan, koska oluen valmistuksessa haluttiin käyttää alueen pohjavettä. Perustettaessa panimo kattoi alueen, jonka koko oli yhdeksän hehtaaria, ja sen rakensi rakennusyritys Dvořák & Fischer. Yrityksen ensimmäinen panimomestari oli Antonín Holeček.[lähde? ]
Vuonna 1937 Tšekkoslovakian presidentti Edvard Beneš sääti lain 101/45, jonka mukaan kaikki panimot, joiden tuotanto ylitti 150 000 hehtolitraa vuodessa, tulisi kansallistaa. Budweiser Budvarin tuotanto oli tuolloin 158 833 hehtolitraa vuodessa, joten August Zátkan lobbauksesta huolimatta panimo kansallistettiin pian sodan jälkeen.[lähde? ]
Tuotemerkkikiista

Tuotemerkkiä ”Budweiser”, joka tulee České Budějovicen kaupungin vanhasta nimestä Budweis, on käyttänyt aikojen saatossa kolme eri panimoa: Budweiser Budvarin lisäksi Budějovický měšťanský pivovar (Budweiser Bürgerbräu, nykyinen Pivovar Samson), kaupungin saksalaisten vuonna 1795 perustama panimo, sekä Anheuser-Busch, amerikkalainen panimo, joka käytti nimeä ensimmäisen kerran vuonna 1876. Tuotemerkistä on käyty oikeutta monessa maassa, ja Yhdysvalloissa ja Kanadassa Budweiser Budvaria myydään nimellä Czechvar.[lähde? ]
Euroopan unionissa Budějovický Budvar on suojattu alkuperänimitys, mutta Budweiserin tuotemerkkioikeudet muissa tuotteissa kuin oluessa kuuluvat Anheuser-Buschille. Alkuvuodesta 2007 Anheuser-Busch ja Budweiser Budvar sopivat, että Anheuser-Busch markkinoi Budvarin Czechvaria Yhdysvalloissa ja muutamassa muussa maassa korvausta vastaan. Kumpikin puoli totesi, ettei sillä ole vaikutusta meneillään oleviin oikeudenkäynteihin.
Tuotteet

Budweiser Budvar Czech Premium Lager / Czechvar (punainen etiketti): Alkuperäinen Budějovický Budvar -lager. Kypsytys kestää 80-90 päivää[lähde? ]. Alkoholiprosentti 5 %.
Budweiser Budvar Pale Beer (kultaetiketti): Pienempi kantavierreväkevyys kuin punaisen etiketin oluella. Kypsytys kestää noin 30 päivää[lähde? ]. Alkoholiprosentti 4 %.
Budweiser Budvar Premium Dark Lager (musta etiketti): Tämä tumma lager on pantu samalla tyylillä kuin punaisen etiketin olut, mutta se on tehty kolmesta erilaisesta ohramaltaasta. Alkoholiprosentti 4,7 %.
Budweiser Budvar alkoholiton olut (vihreä etiketti): Alkoholiprosentti korkeintaan 0,5 %.
Bud Super Strong (tummanpunainen etiketti): Kypsytys kestää 200-250 päivää[lähde? ]. Alkoholiprosentti 7,6 %.
Pardál: Tätä olutta myydään vain Tšekin sisämarkkinoilla. Alkoholiprosentti 3,8 %.
Aiheesta muualla

Kuvia tai muita tiedostoja aiheesta Budějovický Budvar Wikimedia Commonsissa
Panimon kotisivut
Budweiser Budvar Czech Premium Lager -pullo
Bariumtitanaatti

| Bariumtitanaatti |
| --- | --- |

Tunnisteet
CAS-numero:  12047-27-7
PubChem CID:  6101006 ja 4437004
Ominaisuudet
Molekyylikaava:  BaTiO3
Moolimassa:  233,2
Ulkomuoto:  Valkoinen kiteinen aine
Sulamispiste:  1 625 °C
Tiheys:  6,02 g/cm3
Liukoisuus veteen:  Ei liukene veteen
Bariumtitanaatti (BaTiO3) on epäorgaaninen perovskiitteihin kuuluva keraaminen materiaali. Yhdistettä käytetään laajasti elektroniikka- ja ultraäänisovellutuksissa sen ferrosähköisten ja pietsosähköisten ominaisuuksien vuoksi.
Rakenne ja ominaisuudet

Rakenteeltaan bariumtitanaatti kuuluu niin kutsutun perovskiittirakenteen omaaviin yhdisteisiin. Yhdisteen Curie-lämpötila on 130 °C, missä lämpötilassa yhdisteen kiderakenne muuttuu alkeiskopiltaan pintakeskeiseksi kuutiolliseksi rakenteeksi. Barium- ja oksidi-ionit muodostavat kuutiollisen rakenteen perustan ja titaani-ionit sijoittuvat kidehilassa barium- ja oksidi-ionien välisiin oktaedrimäisiin välitiloihin. Yhdisteellä on korkea dielektrinen vakio ja sillä on sekä pietsosähköisiä,että ferrosähköisiä ominaisuuksia. Materiaalin ominaisuuksia, kuten Curie-lämpötilaa, voidaan muuttaa korvaamalla osa bariumioneista lyijy-, strontium-, kalsium- tai kadmiumioneilla tai korvaamalla osa titaani-ioneista tina-, zirkonium-, hafnium-, cerium- tai toriumioneilla.
Valmistus ja käyttö

Bariumtitanaattia voidaan valmistaa sintraamalla eli kuumentamalla bariumkarbonaatin ja titaanidioksidin seosta noin 1 200 °C:n lämpötilaan. Muita tapoja ovat esimerkiksi bariumin ja titaanin kaksoissuolojen kuten bariumtitaanioksalaatin tai -sitraatin hajottaminen termisesti.
Bariumtitanaattia käytetään elektroniikassa muun muassa kondensaattorien valmistamiseen. Sitä käytetään myös sen pietsosähköisten ominaisuuksien vuoksi mikrofoneissa sekä ultraääntä hyödyntävissä sovellutuksissa ultraääniantureissa muun muassa nestepinnan korkeuden tarkkailuun säiliöissä, tutkissa, ultaraäänipuhdistuslaitteissa sekä sotilassovellutuksissa.
Aiheesta muualla

PubChem: Barium titanate(IV) (englanniksi)
ChemBlink: Barium titanate (englanniksi)
M. M. Vijatović, J. D. Bobić, B. D. Stojanović: History and Challenges of Barium Titanate: Part I, Science of Sintering, 40 (2008) 155-165 (Arkistoitu – Internet Archive) (englanniksi) (pdf)
M. M. Vijatović, J. D. Bobić, B. D. Stojanović: History and Challenges of Barium Titanate: Part II, Science of Sintering, 40 (2008) 235-244 (englanniksi) (pdf)
Bariumtitanaatin rakenne. Punaiset pallot kuvastava oksidi-ioneja, siniset titaani-ioneja ja vihreät bariumioneja
Butwal

| Butwal (बुटवल, Buṭwal) |
| --- | --- |

 Butwal
 Koordinaatit:  
Valtio:  Nepal
Kehitysalue:  Läntinen
Vyöhyke:  Lumbini
Piirikunta:  Rupandehi
Väkiluku (2011)  ():  118 462
Aikavyöhyke:  UTC+5:45
 
 www.butwalmun.org.np 
Infobox OKVirheellinen NIMI-arvo: 
Butwal (nepaliksi बुटवल, Buṭwal) on kaupunki Nepalin Läntisen kehitysalueen Lumbinin vyöhykkeellä. Kaupunki sijaitsee Kathmandusta linnuntietä noin 185 kilometriä länteen. Vuoristosta johtuen ajomatka pääkaupunkiin on suuruusluokkaa kolmanneksen linnuntietä pidempi. Kaupunki sijaitsee runsas 160 kilometriä Pokharasta etelään Siddharthanagariin (22 km) ja edelleen Intian Uttar Pradeshin osavaltioon johtavan maantieyhteyden sekä poikittaisen, Bharatpurin kautta Kathmanduun vievän maantien risteyksessä.
Butwalin kaupunkia (2008).
Vuonna 2011 kaupungin väkiluku oli 118 462. Butwal on runsaan 880 000 asukkaan  Rupandehin piirikunnan ja koko 2,8 miljoonan asukkaan (2011) Lumbinin vyöhykkeen hallintokeskus.  Kaupungin pinta-ala on 69,3 neliökilometriä.
Vuoden 2014 joulukuussa Butwal nostettiin yhdeksi Nepalin yhdestätoista suurkaupungista. Tässä yhteydessä siihen liitettiin kaksi läheistä maaseutualuetta (kyläkehityskomiteoita, VDC) väestöineen (Motipur ja Semlar), jolloin sekä kaupungin asukasluku että pinta-ala kasvoivat.
Kaupunki on Lumbinin vyöhykkeen koulutuksen, teollisuuden ja vapaa-ajan keskus. Nepalin opiskelijamäärältään valtavalla (yli 600 000) Tribhuvanin yliopistolla on kolme kampusta kaupungissa. Lähin kansallisen liikenteen lentokenttä on runsas 20 kilometriä etelässä oleva Siddharthanagarin lentoasema.
Aiheesta muualla

Kuvia tai muita tiedostoja aiheesta Butwal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: [en.wikipedia.org]  –  Osia kaupunkikuvauksesta
Käännös suomeksi
Brittiläiset Neitsytsaaret kesäolympialaisissa 2016

Brittiläiset Neitsytsaaret osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi pikajuoksija Ashley Kelly. Brittiläiset Neitsytsaaret ei saavuttanut yhtään mitalia.
Joukkue > Uinti

Elinah Phillip osallistui naisten 50 metrin vapaauintiin. Phillip sijoittui alkueränsä kolmanneksi sijalle 3 ajalla 26,26. Tämä ei riittänyt välieriin, vaan hän jäi sijalle 48.
Joukkue > Yleisurheilu

Kolminkertainen olympiaedustaja Tahesia Harrigan-Scott osallistui naisten 100 metrin juoksuun. Hän jäi alkueränsä kuudenneksi ajalla 11,54, mikä ei riittänyt jatkoon. Ashley Kelly osallistui naisten 200 metrin kilpailuun. Kelly oli alkueränsä viides ajalla 23,61. Eldred Henry osallistui miesten kuulantyöntöön. Hän työnsi parhaalla karsintatyönnöllään 17,07 metriä. Tämä riitti karsintojen viimeiselle sijalle 34.
Bricklin SV-1

| Bricklin SV-1 |
| --- | --- |

Valmistustiedot
Valmistusmaa:  Kanada
Valmistaja:  Bricklin
Valmistusvuodet:  1974-1976
Tuotantomäärä:  2 854
Korimalli:  coupé
Tekniset tiedot
Vetotapa:  takaveto
Mitat
Massa:  1 574 kg
Pituus:  4 536 mm
Leveys:  1 717 mm
Korkeus:  1 223 mm
Bricklin SV-1 oli vuosina 1974–1976 Saint Johnissa Kanadassa valmistettu takavetoinen urheiluauto. Yhdysvaltain markkinoille suunnatun auton loi miljonääri Malcolm Bricklin. Bricklinin tehdas ei kuitenkaan pystynyt tuottamaan autoja riittävän nopeassa tahdissa, eikä tehdas pystynyt tuottamaan kuin 2 854 autoa ennen kuin se joutui valtion haltuun hoitamattomien velkojen takia.
Mallinimi SV-1 tuli sanoista safety vehicle one (suom. turvallisuusajoneuvo numero yksi). Auto olikin suunniteltu erityisen turvalliseksi: siinä oli integroitu turvakori, sivutörmäyssuojat sekä lasikuituinen kori. Autossa ei ollut tupakansytytintä eikä tuhkakuppia, sillä Malcolm Bricklin uskoi, että tupakointi ajon aikana ei ollut turvallista. Autossa oli myös ns. lokinsiipiovet, ja ensimmäisenä tuotantomallina autoilun historiassa Bricklin SV-1:ssä ne toimivat napin painalluksesta. Myös DeLorean DMC-12:ssa oli lokinsiipiovet, mutta ne aukesivat käsivoimin.
Voimanlähteenä Bricklinissä oli vuonna 1974 AMC:n valmistama V8-moottori, ja myöhemmin Ford Windsor -V8-moottori.
Yhtiön taloudellinen alamäki

Bricklin oli saanut 4,5 miljoonaa dollaria lainaa autotuotannon aloittamiseen New Brunswickin provinssilta, silloisen pääministerin Richard Hatfieldin tuella. Yhtiö oli kuitenkin koko toimintansa ajan velkainen, ja eräs keskeinen ongelma olikin, että autojen myyntihinta alitti reilusti tuotantokustannukset. Asiaa mutkisti sekin, että pääministeri Hatfield oli salaisesti rahoittanut velkaista yhtiötä voittaakseen tulevat vaalit. Asian tultua ilmi osavaltion hallitus kieltäytyi 10 miljoonan dollarin lisälainan myöntämisestä, ja yhtiö ajautui selvitystilaan 25. syyskuuta 1976.
Kirjallisuutta

Fredericks, H. A. & ChambersAllan: Bricklin.  Fredericton, New Brunswick:  Brunswick Press, 1977.  ISBN 0-88790-088-7.  (englanniksi)
Clarke, R. M.: Bricklin : gold portfolio, 1974-1975.  Brookland Books, 1995.  ISBN 1-85520-309-X.  (englanniksi)
Aiheesta muualla

Kuvia tai muita tiedostoja aiheesta Bricklin SV-1 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bricklin SV-1
Käännös suomeksi
Britteny Cox

| Britteny Cox |
| --- | --- |

Henkilötiedot
Syntynyt: 29. syyskuuta 1994 Wodonga, Australia
Kansalaisuus:   Australia
Uran tiedot
Pituus:  1,63 m
Laji:  Freestylehiihto
Kilpauran kesto:  2010–
Saavutukset
Voitot:  9
Palkintokorokkeella:  16
Paras sijoitus maailmancupissa:  1.
Paras sijoitus maailmanrankingissa:  1. (kumparelasku)
 Tietolaatikko päivitetty 10.3.2023 
Aiheesta muualla
www.brittcox.com
| Mitalit> Maa:   Australia.Naisten freestylehiihto.MM-kilpailut  | Mitalit> Maa:   Australia.Naisten freestylehiihto.MM-kilpailut  | Mitalit> Maa:   Australia.Naisten freestylehiihto.MM-kilpailut  | Maa:   Australia> Naisten freestylehiihto. |
| --- | --- | --- | --- |
|  Kultaa | Sierra Nevada 2017 | kumparelasku |  |
|  Pronssia | Kreischberg 2015 | kumparelasku |  |
Britteny Cox (s. 29. syyskuuta 1994) on australialainen freestylehiihtäjä. Hän on kumparelaskun maailmanmestari vuodelta 2017 ja pronssimitalisti vuodelta 2015.
Cox on kilpaillut olympialaisissa kumparelaskussa neljästi. Vancouverissa 2010 hän sijoittui karsinnassa 23:nneksi eikä selviytynyt loppukilpailuun. Sotšissa 2014 hän sijoittui viidenneksi. Pyeongchangissa 2018 hän oli toisessa finaalilaskussa toiseksi paras mutta ei yltänyt kolmannessa laskussa vastaavaan suoritukseen ja sijoittui jälleen viidenneksi. Pekingissä 2022 hän sijoittui 14:nneksi.
Maailmanmestaruuskilpailuissa Cox kilpaili ensimmäisen kerran Deer Valleyssa 2011 ja sijoittui kumparelaskussa 17:nneksi. Vossin MM-kilpailuissa 2013 hän oli kymmenes. Kreischbergissä 2015 hän saavutti MM-pronssia ja Sierra Nevadassa 2017 hän voitti maailmanmestaruuden 1,12 pisteen erolla Ranskan Perrine Laffontiin. Deer Valleyssa 2019 Cox sijoittui 20:nneksi ja Almatyssa 2021 seitsemänneksi. Hän on kilpaillut MM-kilpailuissa myös parikumparelaskussa, jossa hänen sijoituksensa aikajärjestyksessä vuodesta 2011 alkaen ovat kahdestoista, kahdeksas, viides, seitsemäs, viidestoista ja kahdeksastoista.
Cox on kilpaillut lumilautailun maailmancupissa 75 kertaa vuosina 2010–2022. Hän on voittanut yhdeksän kertaa ja ollut yhteensä 16 kertaa kärkikolmikossa.
Bourbonnaisinseisoja

| Bourbonnaisinseisoja |
| --- | --- |

Avaintiedot
Alkuperämaa:   Ranska
Määrä:  Suomessa rekisteröity 120
Alkuperäinen käyttö:  kanalintujen metsästys
Nykyinen käyttö:  metsästys
Elinikä:  10–12 vuotta
Muita nimityksiä:  braque du Bourbonnais, Bourbonnais Pointer, Bourbonnais Pointing Dog, Bourbonnaiser Vorstehhund, braco del Borbonesado, bourbonnaisi linnukoer
FCI-luokitus:  ryhmä 7 Seisovat lintukoirat alaryhmä 1.1 Mannermaiset "braque"-tyyppiset #179
Ulkonäkö
Paino:  urokset 18–25 kg  nartut 16–22 kg
Säkäkorkeus:  urokset 51–57 cm  nartut 48–55 cm  (+/- 1 cm sallitaan)
Väritys:  kastanjanruskea-täplikäs tai kellanruskea-täplikäs
Bourbonnaisinseisoja (ransk. braque du Bourbonnais) on ranskalainen lintukoirarotu.
Alkuperä

Bourbonnaisinseisoja on tunnettu jo 1500-luvulla, jolloin sitä kuvattiin taitavaksi viiriäisten metsästäjäksi. Sitä kuvattiin metsästäjän miellyttävänä seuralaiseksi, joka on luonnostaan terve ja syntyessään lyhythäntäinen.[lähde? ]
Geenipohjaltaan kapeassa rodussa toisarvoisten ominaisuuksien luominen ei ollut mahdollista, kun rodulta vaaditaan myös koetulokset. Jalostus ei onnistunut, sillä vuosina 1963–1973 Ranskan Kennelliitto ei rekisteröinyt yhtään pentuetta. Vuonna 1970 joukko kasvattajia otti Michel Comten innostamina tehtäväkseen bourbonnaisinseisojan eloonjäämisen. Työ tuotti vihdoin tulosta, kun aikaisempien kokemusten ansiosta on onnistuttu välttämään virheet.[lähde? ]
Ulkonäkö

Lyhytkarvainen, keskikokoinen ja keskipitkä koira. Koiran tulee olla vankkarakenteinen ja lihaksikas, jolloin se antaa vahvan vaikutelman. Karvapeitteen pohjaväri on valkoinen, jossa on pieniä vaalean- tai kellanruskeita pilkkuja tai täpliä. Jotkut kasvattajat ovat tavoitelleet  koiraa, joiden karvapeitteessä on "haalistuneen syreenin" väri ja joilla häntä on syntyessä luonnostaan lyhyt.[lähde? ]
Luonne ja käyttäytyminen

Kotioloissa koira on lempeä, ystävällinen ja omaan perheeseen vahvasti kiintyvä koira. Metsällä se on yhteistyöhaluinen, harkitseva ja tasapainoinen. Rotu on metsästyskoira, ja sillä on vahva riista- metsästysvietti. Se on seisova lintukoira, jonka seisonta on kiinteää, tyylikästä ja suoraan riistaan kohdistuva.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)[vanhentunut linkki]
Bourbonnaisinseisojaa käsittelevä sivusto
Michel Comte oman bourbonnaisinseisojansa kanssa, Vrac du Rocher des Jastres, 2008.
Ceviaanikolmio

Kolme ceviaaniaa (katkoviivat) kohtaavat kolmion sivut kantapisteissä, joita yhdistämällä syntyy kolmio.
Ceviaanikolmio on geometrinen käsite. Kolmiosta valitaan piste, jossa kolmion kärjistä alkavien ceviaanit kohtaavat toisensa. Tämä ceviaanipisteen kautta kulkevat janat määrittävät kolmion sivuilta kantapisteet. Kun kantapisteet yhdistetään, saadaan ceviaanikolmio. Jos kantapisteet sijaitsevat kaikki kolmion sivuilla, luokitellaan ceviaanikolmio sisäkolmioksi.
Kun kolmiosta on muodostettu ceviaanikolmio, voidaan kolmiota pitää ceviaanikolmion anticeviaanikolmiona.
Kolmion ominaisuuksia

Jos kolmion  \scriptstyle \triangle ABC ceviaanien leikkauspisteen trilineaarisia koordinaatteja merkitään x : y : z, ovat ceviaanikolmion  \scriptstyle \triangle A'B'C' kärkien eli kantapisteiden trilineaarit A' = 0 : y : z, B' = x : 0 : z ja C' = x : y : 0.
Ceviaanikolmioon ja ceviaanipisteeseen liittyy van Aubelin toinen lause.
Ceviaanikolmioita

Ceviaanikolmioiden muoto riippuu sekä isäntäkolmion muodosta että ceviaanien leikkauspisteen paikasta. Kolmiot voidaan kuitenkin luetteloida käyttäen leikkauspistettä indeksinä.
Kulmanpuolittajien leikkauspisteen (Kimberlingin tunnus on  \scriptstyle X_{1} ) kautta kulkevien ceviaanien kantapisteet muodostavat ceviaanikolmion.
Kolmion painopisteen (Kimberlingin tunnus on  \scriptstyle X_{2} ) kautta kulkevat ceviaanit ovat keskijanoja, joiden kantapisteet muodostavat keskisen kolmion.
Ortokeskuksen (Kimberlingin tunnus on  \scriptstyle X_{4} ) kautta kulkevat ceviaanit ovat korkeusjanoja, joiden kantapisteet muodostavat ortokolmion.
Symmediaanisen pisteen (Kimberlingin tunnus on  \scriptstyle X_{6} ) kautta kulkevat symmediaanit, joiden kantapisteet muodostavat symmediaanisen kolmion.
Gergonnen pisteen (Kimberlingin tunnus on  \scriptstyle X_{7} ) kautta kulkevien janojen kantapisteet ovat kolmion sisäympyrän kosketuspisteet muodostavat ceviaanikolmion.
Cantamos

| Seven Poco |
| --- | --- | --- |

Studioalbumin tiedot
 Äänitetty : 1974
 Julkaistu: 1. marraskuuta 1974
 Formaatti: LP
 Tuottaja(t): Poco
 Tyylilaji: country rock
 Kesto: 36.39
 Levy-yhtiö: Epic Records
Pocon muut julkaisut
| Seven 1974 | Seven 1974 | Head over Heels 1974 |
Cantamos on country rock-yhtye Pocon kahdeksas albumi vuodelta 1974.
Kappaleet > A-puoli

Sagebrush Serenade – 4.57 (säv. Rusty Young)
Susannah – 4.08 (säv. Paul Cotton)
High And Dry – 4.54 (säv. Rusty Young)
Western Waterloo – 4.00 (säv. Paul Cotton)
Kappaleet > B-puoli

One Horse Blue – 3.36 (säv. Paul Cotton)
Bitter Blue – 3.22 (säv. Timothy B. Schmit)
Another Time Around – 5.02 (säv. Paul Cotton)
Whatever Happened To Your Smile – 3.15 (säv. Timothy B. Schmit)
All The Ways – 3.27 (säv. Rusty Young)
Kokoonpano

Paul Cotton – kitara, laulu
Rusty Young – steel-kitara, banjo, kitara, laulu
Timothy B. Schmit – basso, laulu
George Grantham – rummut, laulu
Arviot

Allmusic:
Chappaquiddickin sillan onnettomuus

Chappaquiddick Islandin kartta. Edgartown näkyy kartalla.
Massachusettsin kartta. Edgartownin sijainti Martha's Vineyardilla.
Chappaquiddickin sillan onnettomuus oli vuonna 1969 Yhdysvaltain Massachusettsissa tapahtunut onnettomuus, jossa demokraattisen puolueen senaattori Edward Kennedyn auto suistui veteen ja kyydissä ollut nainen sai surmansa. Tapaus vahingoitti Kennedyn julkisuuskuvaa.
Tapahtumat

Suurin piirtein puoliltaöin perjantaina 18. heinäkuuta 1969 Chappaquiddick Islandilla Edgartownissa, senaattori Edward "Ted" Kennedy suistui mustalla Oldsmobilella mereen syrjäiseltä sillalta. Autossa oli mukana senaattori Robert Kennedyn – Edwardin vuonna 1968 murhatun veljen – sihteeri Mary Jo Kopechne, joka sai surmansa. Kennedy oli seuraamassa regattaa Edgartownissa. Ennen onnettomuutta hän oli luultavasti nauttinut alkoholia.
Yön tapahtumista ei ole kunnollista tietoa. Kennedyn tarkoitus oli mennä lautalla Edgartowniin Martha's Vineyardille. Dukesin piirikunnan tuomarin raportin mukaan Kennedy kertoi olleensa siirtymässä yöksi hotelliin Edgartowniin. Kennedy ja Kopechne olivat olleet viettämässä iltaa kymmenen muun henkilön (viisi miestä ja viisi naista) kanssa mökillä, joka sijaitsi Chappaquiddickin saarella. Saarelle pääsi Edgartownista auton kanssa vain lautalla. Regatta, johon Kennedy osallistui perjantaina iltapäivällä, jatkui vielä seuraavana päivänä. Tuomari piti todennäköisenä, etteivät Kennedy ja Kopechne olleet palaamassa Edgartowniin eikä Kennedy aikonut ajaa lauttalaiturille vaan kääntyi tarkoituksella päinvastaiseen suuntaan hiekkatielle, jonka päässä oli valaisematon silta. Sillan toisella puolella oli uimaranta.
Tie oli Kennedylle tuntematon ja hän kertoi menettäneensä autonsa hallinnan ja ajaneensa sillalta mereen. Auto vajosi 2,5 metrin syvyyteen, josta senaattori pääsi jotenkuten pinnalle. Hän kertoi sukeltaneensa uudelleen pelastamaan neiti Kopechnea, mutta epäonnistuneensa. Shokkitilassa Kennedy palasi rantaan ja pääsi Edgartowniin kertomaan tapauksesta kahdelle ystävälleen.
Kennedy ilmoitti tilanteesta poliisille vasta kahdeksan tunnin kuluttua. Hänet tuomittiinkin onnettomuuspaikalta poistumisesta kahden kuukauden ehdolliseen vankeuteen ja menettämään ajokorttinsa vuodeksi. Kennedy piti televisiossa puheen, jossa hän kertoi oman näkemyksessä tapauksesta ja olevansa valmis eroamaan, jos valitsijat niin halusivat. Vetoomus meni perille, sillä myötätunnon ilmauksia alkoi virrata Kennedylle.
Seuraukset

Yhdysvaltain media ei kuitenkaan ollut tyytyväinen. Median mielestä Kennedy valehteli, eikä kertonut kaikkea. Lisäpontta tuli, kun Kennedyn kuulusteluja lykättiin hänen asianajajiensa vaatimuksesta. Kuulusteluissa piirisyyttäjä Edmund Dinisin piti kuulustella Kennedyä ja hänen seuruettaan sillan tapahtumista.
Vastustajat epäilivät heidän vetoavan Yhdysvaltain korkeimpaan oikeuteen. Korkeimmassa oikeudessa oli paljon kennedyläisiä demokraattisen puoleen jäseniä, jotka pystyivät käyttämään oikeuslaitoksen mutkikkaita sokkeloita hyväkseen.
Myös Edward ja Joan Bennett Kennedyn avioliitto oli vaarassa, sillä epäiltiin, että Mary Jo Kopechne olisi ollut raskaana Kennedylle. Huhut avioerosta tulivat julkisuuteen.[lähde? ]
Kennedy sai jatkaa demokraattisen puolueen senaattorina, mutta skandaali voi selittää sen, miksi hän ei asettunut ehdolle vuoden 1972 presidentinvaaleissa.
Onnettomuudesta kertova elokuva Chappaquiddick esitettiin Toronton elokuvajuhlilla syyskuussa 2017. Se tuli laajaan levitykseen Yhdysvalloissa huhtikuussa 2018 ja oli maan seitsemänneksi katsotuin elokuva ensimmäisellä viikollaan. Onnettomuus tapahtui samana viikonloppuna kuin Apollo 11 -kuulento. Elokuvan mukaan tämä rajoitti onnettomuuden saamaa näkyvyyttä mediassa. Suomessa ensimmäiset tiedot tapauksesta julkaistiin saman viikonlopun aikana.
Chastreix

| Chastreix |
| --- | --- |
 Chastreix’n kirkko
 Chastreix
 Koordinaatit: 45°30′46″N, 2°44′08″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Issoire
Pinta-ala:  
 – Kokonaispinta-ala:  45,1 km²
Väkiluku (2018):  224 
 – Väestötiheys:  5 as./km²
Kunnan numero:  63098
 
 Kunnan kotisivut 
Infobox OKVirheellinen NIMI-arvo: 
Chastreix on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 58 kilometriä Issoiren kaupungista itään.
Hiihtokeskus kesällä
Chastreix’n kunnan rajalla on Ranskan keskiylängön korkein kohta Puy de Sancy. Sen länsirinteelle perustettiin vuonna 1969 Chastreix-Sancyn -talviurheilukeskus edistämään kunnan taloudellista kehitystä. Hiihtokeskuksessa on 18 laskettelurinnettä.
Aiheesta muualla

Kuvia tai muita tiedostoja aiheesta Chastreix Wikimedia Commonsissa